Klerksdorp Record - Nagtelike diere se gewoontes verduidelik
Daar is 'n baie goeie rede waarom mense wat laat wakker bly, naguile genoem word. Die rede is dat uile altyd wakker en aktief is as die son onder is. Dit staan bekend as "nagtelike gedrag", en kom algemeen by baie diere voor. Hulle word snags meer aktief, om te jag, te paar, of hitte en roofdiere te vermy.
* Nagtelike diere het fisiese eienskappe ontwikkel wat hulle effektiewer in die donker laat beweeg. Die oë en die pupille word groter, Uil-oë is byvoorbeeld so groot dat hulle nie in die sok kan beweeg nie, maar hul breë pupille help hulle om meer lig te versamel.
* 'n Reflektiewe laag wat bekend staan as tapetum sit agter die retina, enige lig wat deur die oog gaan weerkaats weer op die tapetum. Die retinas bevat staafselle wat hul DNA verpak op 'n manier wat die kern van elke sel in 'n ligversamelende lens verander. Dit verskil dus van die stokke van nie nagtelike diere of mense. Baie diere is nagdiere om die hitte van die dag te vermy.
* Sig is nie die enigste kenmerk waarop nagdiere staatmaak nie. Sommige is afhanklik van ander sintuie om by die duisternis aan te pas. Diere soos uile en groot katte het gespesialiseerde gehoor om snags te jag. Uile se ore is verreken en ore van groot katte is hoogs beweegbaar. (Die meeste knaagdiere is ook naglewend. Rotte en muise maak die grootste deel van sommige uile se dieet uit en 'n nagapie eet weer motte en ander naglewende insekte.)
* Baie nagtelike diere, hoewel nie nagtelike voëls nie, het 'n goeie reuksintuig en kommunikeer dikwels met geurmerke. Die reuksin is afkomstig van die Jacobson orrel wat geleë is in die mondholte. As 'n dier sy lippe terugtrek en 'n tipe grynslag uiter, deur lug oor die Jacobson orrel te laat beweeg, verhoog dit die gevoeligheid van die orgaan, en "ruik/proe" die dier waar die prooi is.
* Sommige diere, soos slange gebruik smaak om hul prooi te navigeer en op te spoor.
* Uile word in elke uithoek van die wêreld aangetref. Een ding wat hulle almal in gemeen het: 'n Uitsonderlike visie en gehoor!
* Hare met sensoriese reseptore speel ook 'n belangrike rol by baie diere om snags kos te vind. By soogdiere is die reseptore op die snorrietjies, soos die snorhare van 'n kat. By geleedpotiges (soos insekte of agt potiges) is die reseptore op hare wat die hele liggaam van die insek of dier bedek. Spinnekoppe gebruik ook hul webbe as sensoriese hulpmiddels om hulle te waarsku, wanneer hulle prooi vang.
* Sommige diere met buitesintuiglike aanpassings gebruik eggolokasie om te navigeer en voedsel te vind. Die vlermuis is 'n tipiese voorbeeld. Vlermuise stel 'n hoë klank vry wat voorwerpe laat bons, insluitend die prooi. Die eggos vertel die vlermuis hoe ver die voorwerpe en die prooi is.
* Sommige slange het hitte-sensitiewe sensoriese riseptore wat hulle, soos eggo-lokasie help om te navigeer en hul prooi te vind.
Ligbesoedeling (mensgemaakte lig) versteur die natuurlike lig waarop die nagdiere vertrou om in die donker te sien en te navigeer, en dus moet ons poog om ligbesoedeling deur mensgemaakte lig te beperk.